Document ID: 31991R1509

ΚΑΝΟΝΙΣΜΟΣ ( ΕΟΚ ) αριθ . 1509/91 ΤΗΣ ΕΠΙΤΡΟΠΗΣ της 4ης Ιουνίου 1991 που τροποποιεί τον κανονισμό ( ΕΟΚ ) αριθ . 3879/90 της Επιτροπής για τις λεπτομέρειες εφαρμογής του καθεστώτος εισαγωγών που εφαρμόζεται στα προϊόντα τα οποία υπάγονται στους κωδικούς ΣΟ 0714 10 10, 0714 10 91 και 0714 10 99, καταγωγής Ταϊλάνδης, και τα οποία εξάγονται από τη χώρα αυτή κατά το 1991, 1992, 1993 και 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 430/87 του Συμβουλίου της 9ης Φεβρουαρίου 1987 σχετικά με το καθεστώς εισαγωγών που εφαρμόζεται σε ορισμένα προϊόντα τα οποία υπάγονται στους κωδικούς ΣΟ 0714 10 και 0714 90, καταγωγής ορισμένων τρίτων χωρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3842 /90 ( 2 ), και ιδίως το άρθρο 2,
τον κανονισμό ( ΕΟΚ ) αριθ . 2727 /75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 12 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 3879/90 της Επιτροπής ( 5 ) θέσπισε τις λεπτομέρειες εφαρμογής του κανονισμού ( ΕΟΚ ) αριθ . 430/87 του Συμβουλίου σε ό,τι αφορά τις εισαγωγές μανιόκας καταγωγής Ταϊλάνδης κατά την περίοδο από 1991 έως 1994 -
ότι ο κανονισμός περιλαμβάνει στο παράρτημα Ι το πρότυπο του πιστοποιητικού που πρέπει να χρησιμοποιείται για τις εξαγωγές της Ταϊλάνδης από 1ης Ιουλίου 1991 -
ότι, λόγω των διοικητικών δυσκολιών που αντιμετωπίζουν οι ταϊλανδικές αρχές, πρέπει να μετατεθεί η ημερομηνία αυτή κατά ένα μήνα -
ότι μετά τις επαφές που πραγματοποιήθηκαν με τις ταϊλανδικές αρχές στα πλαίσια της συμφωνίας ΕΟΚ-Ταϊλάνδης σχετικά με την παραγωγή, την εμπορία και τις συναλλαγές μανιόκας, προστίθεται μια διευκρίνιση στο κείμενο του πιστοποιητικού εξαγωγής - ότι πρέπει, συνεπώς, να αντικατασταθεί το έγγραφο αυτό που περιλαμβάνεται στο παράρτημα του κανονισμού ( ΕΟΚ ) αριθ . 3879/90 από το έγγραφο που επισυνάπτεται ως παράρτημα στον παρόντα κανονισμό -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 3879/90 τροποποιείται ως εξής :
1 . Στο άρθρο 2 παράγραφος 1, η ημερομηνία "1η Ιουλίου 1991" αντικαθίσταται από την ημερομηνία "1η Αυγούστου 1991 ".
2 . Το παράρτημα Ι αντικαθίσταται από το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει στις 15 Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Ιουνίου 1991 .

Labels: 3
17
18